
TUDOMÁNYOS ÉS TECHNOLÓGIAI MINISZTÉRIUM

Álláspályázat
Autóipari Próbapálya Zala Kft. ügyvezetői tisztségének betöltésére

1. Az Autóipari Próbapálya Zala Kft. jogállása

Az Autóipari Próbapálya Zala Korlátolt Felelősségű Társaság (Autóipari Próbapálya Zala Kft.) a Magyar Állam tulajdonában álló, önálló jogi személyiséggel rendelkező gazdasági társaság, amelynek fő tevékenysége a zalaegerszegi járműipari tesztpálya fejlesztéséhez, működtetéséhez és hasznosításához kapcsolódik.

A Kormány tagjainak feladat- és hatásköréről szóló 90/2026. (V. 13.) Korm. rendelet alapján a tudományos és technológiai miniszter feladatkörébe tartoznak a tudománypolitikával és annak koordinációjával kapcsolatos feladatok.

Az egyes állami tulajdonban álló gazdasági társaságok feletti tulajdonosi joggyakorlásról szóló 3/2026. (VI. 30.) PM rendelet 1. melléklete XIV. részének 6. pontja alapján az Autóipari Próbapálya Zala Kft. feletti tulajdonosi jogokat 2030. december 31-ig a Tudományos és Technológiai Minisztérium gyakorolja.

A TTM Szervezeti és Működési Szabályzatáról szóló 2/2026. (IX. 21.) TTM utasítás 4. függelékének 2. A) táblázata alapján az Autóipari Próbapálya Zala Kft. tekintetében a tulajdonosi jog gyakorlója a miniszter, a szakmai felügyeleti jog gyakorlója a tudománypolitikai és innovációs államtitkár, szakmai közreműködőként pedig az innovációs és technológiai helyettes államtitkár jár el.

2. Az Autóipari Próbapálya Zala Kft. feladatai

· A ZalaZONE járműipari tesztpálya és a kapcsolódó műszaki, technológiai és egyéb infrastruktúrák létrehozása, fejlesztése, fenntartása, valamint szolgáltatásainak és infrastruktúrájának piaci hasznosítása,
· Járműipari kutatás-fejlesztési, innovációs és technológiatranszfer-tevékenységek támogatása;
· A járműipari és mérnöki tudástér, valamint a kapcsolódó innovációs ökoszisztéma fejlesztése;
· Hazai és nemzetközi autóipari, mobilitási és technológiai együttműködésekben való részvétel;
· Kutatóintézetekkel, felsőoktatási intézményekkel és járműipari vállalkozásokkal közös kutatás-fejlesztési és innovációs projektek megvalósítása;
· A jövő mobilitásához, az autonóm járműtechnológiákhoz és más feltörekvő technológiákhoz kapcsolódó fejlesztési és innovációs projektekben való részvétel;
· Az elektromobilitási támogatási programokhoz kapcsolódó, a HUMDA Zrt.-től átvett pályázatkezelési feladatok ellátása,
· Az elektromobilitási támogatási programok kedvezményezettjeivel kapcsolatos ügyfélszolgálati, ügyintézési és pénzügyi feladatok ellátása.


3. Az Ügyvezető feladatai

· a társaság teljes körű operatív és stratégiai irányítása, a tulajdonosi döntések végrehajtásának biztosítása;
· a társaság üzleti, fejlesztési és beruházási stratégiájának kidolgozása és megvalósítása;
· a társaság működési rendjének, menedzsmentrendszerének irányítása, ellenőrzése és folyamatos fejlesztése;
· a társaság üzleti tervének, költségvetésének, beszámolóinak és fejlesztési programjainak koordinálása;
· a ZalaZONE járműipari tesztpálya és kapcsolódó infrastruktúrák fejlesztésének, hasznosításának és működtetésének irányítása;
· a hazai és nemzetközi autóipari, mobilitási, digitalizációs és egyéb fejlett technológiai együttműködések kialakítása és fejlesztése;
· a kutatás-fejlesztési, innovációs és technológiatranszfer tevékenységek támogatása, valamint az ezekhez kapcsolódó partnerségek koordinálása;
· a társaság üzletfejlesztési tevékenységének irányítása, új ügyfelek és stratégiai partnerek bevonásának elősegítése;
· kapcsolattartás a hazai és nemzetközi vállalatokkal, kutatóintézetekkel, felsőoktatási intézményekkel, szakmai szervezetekkel és közigazgatási szereplőkkel;
· a jövő mobilitásához, autonóm járműtechnológiákhoz, valamint egyéb feltörekvő technológiákhoz kapcsolódó fejlesztési és innovációs kezdeményezések előmozdítása.

4. A foglalkoztatás feltételei
· Foglalkoztatás jogviszonya: a munka törvénykönyve (Mt.) hatálya alá tartozó munkaviszony
· Munkaviszony időtartama: határozatlan idejű
· Díjazás: versenyképes, a szakmai tapasztalathoz és a munkakör felelősségi szintjéhez igazodó bérezés
· Tervezett munkába lépés időpontja: 2027. január 1.
· Munkavégzés helye: 8900 Zalaegerszeg, ZalaZONE tér 1.

5. Jelentkezési feltételek
· magyar állampolgárság;
· büntetlen előélet;
· egyetemi vagy mesterfokozatú (MSc, MA vagy azzal egyenértékű) végzettség műszaki, gazdaságtudományi, informatikai, természettudományi, jogi vagy egyéb, a társaság tevékenységéhez kapcsolódó szakterületen
· legalább 10 év szakmai tapasztalat járműipari, mobilitási, technológiai, innovációs vagy kutatás-fejlesztési területen;
· legalább 5 év felsővezetői tapasztalat;
· tárgyalóképes angol nyelvtudás.


A pályázat során előnyt jelent: 
· Nagyértékű infrastruktúra-, technológia- vagy K+F projektek irányításában szerzett gyakorlat;
· Nemzetközi üzletfejlesztési vagy stratégiai partnerségi tapasztalat;
· Hosszú távú, stratégiai és rendszerszintű gondolkodás;
· Határozott és gyors döntések meghozatalára való képesség hiányos információk vagy magas kockázat mellett is;
· Magas szintű stakeholder-menedzsment képesség, az eltérő tulajdonosi, partneri, intézményi, piaci és hatósági érdekek összehangolására való képesség;
· Összetett, bizonytalan vagy magas kockázatú helyzetekben is a prioritások kijelölésére, valamint gyors, határozott és felelős döntések meghozatalára való képesség;
· Hiteles és együttműködő vezetői hozzáállás, világos célok és elvárások meghatározása, hatékony delegálás, a végrehajtás nyomon követése és az eredmények következetes számonkérése;
· Kiváló kommunikációs, tárgyalási, diplomáciai, konfliktuskezelési és képviseleti készség;
· Széleskörű stratégiai és ökoszisztéma-szintű látásmód, az iparági, gazdasági és nemzetközi folyamatok összefüggéseinek értelmezésére való képesség;
· Empatikus hozzáállás, magas érzelmi intelligencia, a nehéz döntések meghozatalára, hiteles képviseletére és következetes végrehajtására való képesség;
· Innovációorientált és agilis szemlélet, nyitottság a technológiai újdonságokra, valamint a piaci és technológiai változások stratégiai jelentőségének felismerésére való képesség;
· Adatvezérelt vezetői szemlélet, a döntések üzleti intelligencia-megoldásokra, adatelemzésekre, teljesítménymutatókra és prediktív módszerekre is támaszkodó meghozatala.

6. A pályázattal együtt benyújtandó dokumentumok

1. szakmai önéletrajz a csatolt minta szerint tartalommal (1. sz. melléklet);
1. szakmai koncepció, a szervezet rövid és hosszútávú stratégiájára, felépítésére, amelyet ügyvezetőként kíván megvalósítani (legalább öt, legfeljebb tíz oldal terjedelemben);
1. összeférhetetlenségi és kizáró okokra vonatkozó nyilatkozat a csatolt minta szerint (2. sz. melléklet);
1. nyilatkozat a személyes adatok kezeléséről és a pályázat nyilvánosságáról a csatolt minta szerint (3. sz. melléklet).

7. A pályázat benyújtásának módja

A pályázatokat a Tudományos és Technológiai Minisztérium által megjelölt elektronikus elérhetőségre kell benyújtani:
1. magyar nyelven;
1. kizárólag elektronikus levélben, a palyazat.apz@ttm.gov.hu címre, aláírt PDF formátumban, elektronikus aláírással ellátva;
1. az elektronikus levél tárgyában az alábbi tárgykódot szükséges feltüntetni: „PÁLYÁZAT_APZ_ÜGYVEZETŐ”.


8. A pályázatok beérkezésének határideje

2026. november 9. (hétfő) 23:59 napjáig.

Határidőben benyújtottnak az a pályázat minősül, amely eddig az időpontig a megjelölt elektronikus címre beérkezik. A határidőn túl benyújtott pályázat nem kerül értékelésre. 


9. A pályázat értékelésének folyamata

I. szakasz – A személyes meghallgatásra behívott pályázók kiválasztása (várhatóan 2026. november 16-ig)
II. szakasz – Személyes meghallgatás (várhatóan 2026. november 23-ig)
III. szakasz – Döntés (várhatóan 2026. november 30-ig)

A formai és tartalmi feltételeknek megfelelő pályázatok előszűrését és a személyes meghallgatásokat követően a Tudományos és Technológiai Minisztérium saját mérlegelési jogkörében dönt, melynek eredményéről a pályázók e-mailben tájékoztatást kapnak. A döntés előkészítésében a Tudományos és Technológiai Minisztérium szakértői, valamint további szakértők vesznek részt. A pályázat keretében nincs lehetőség hiánypótlásra, az elbírálás a benyújtott adatok és pályázati dokumentumok alapján történik.

10. Adatkezelés:

A pályázat kiírója és egyben az Adatkezelő: a Tudományos és Technológiai Minisztérium (TTM – székhelye: 1011 Budapest, Vám utca 5-7., elérhetősége: ugyfelszolgalat@ttm.gov.hu, képviselője: Tanács Zoltán, miniszter). Az adatkezelés jogalapja: az Adatkezelő pályázat lefolytatásához és gazdasági társaság vezetőjének kiválasztásához fűződő jogos érdeke. A kezelt adatok köre: a pályázó természetes személy neve, lakcíme, elérhetősége (telefonszáma, email címe), a pályázati felhívásban megjelölt végzettségek, képesítések igazolásáról szóló dokumentumok és a pályázati anyagban a pályázó által közölt adatok. Az adatkezelés időtartama: A pályázat beérkezésétől a pályázat végső elbírálásának napját követő 60. napig, de legkésőbben 2027. március 31. napjáig. A formai okból visszautasított pályázatokat az elbírálást követő napig, az elbírált, de nem nyertes pályázatokat pedig a végső elbírálást követő 60. napig az Adatkezelő megsemmisíti. Az Adatkezelő fenntartja a jogot, hogy a pályázatok érdemi tartalmát – a személyes adatok felismerhetetlenné tétele mellett – nyilvánosságra hozza. Adatbiztonsági szabályok: a pályázatot fogadó email cím kezelője a Tudományos és Technológiai Minisztérium. A pályázatok feldolgozása során az Adatkezelő külső szolgáltatást és adatfeldolgozói támogatást nem vesz igénybe. Jogorvoslat: Az adatkezeléssel kapcsolatos jogorvoslati kérelmet a Nemzeti Adatvédelmi és Információszabadság Hatóság (NAIH) részére lehet előterjeszteni (1055 Budapest, Falk Miksa utca 9-11., további információ az alábbi aloldalon érhető el: https://www.naih.hu/adatkezeles-erintettjekent-fordulok-a-hatosaghoz/adatvedelmi-hatosagi-eljaras-gdpr) 

11. Kapcsolattartás:

A pályázattal kapcsolatos esetleges kérdéseket szintén a fenti e-mail-címre lehet küldeni, a Tudományos és Technológiai Minisztérium válaszadása mérlegelés alapján történik. A kapcsolattartás nem irányulhat a pályázat előzetes tartalmi értékelésére.

Budapest, 2026. október 30.


1. sz. melléklet
ÖNÉLETRAJZ
Személyes és szakmai adatok
1. Személyes adatok
	ARCFÉNYKÉP
	Vezetéknév / Utónév: 
1.2. Vezetéknév/Utónév: 
1.3. Születési név: 
1.4. Anyja neve: 
1.5. Nem: 
1.6. Születési hely, idő: 
1.7. Családi állapot: 
1.8. Állampolgárság: 
1.9. Lakcím: 
1.10. Telefonszám(ok), E-mail: 


2. Betöltött / betölteni kívánt munkakör
	Munkakör megnevezése
	


3. Szakmai tapasztalat
A szakmai tapasztalatokat időrendi sorrendben, lehetőleg a legutóbbi munkaviszonnyal kezdve kell feltüntetni.
	3.1. Időtartam
	

	3.2. Foglalkozás / beosztás / jogviszony
	

	3.3. Főbb tevékenységek és feladatkörök
	



	3.4. Munkáltató neve és címe
	


	3.5. A jogviszony megszűnésének / megszüntetésének jogcíme
	


További szakmai tapasztalat: Az alábbi táblázat másolható minden további munkaviszonyhoz / jogviszonyhoz.
	Időtartam
	 /  /  –  /  / 

	Foglalkozás / beosztás / jogviszony
	

	Főbb tevékenységek és feladatkörök
	


	Munkáltató neve és címe
	

	Megszűnés / megszüntetés jogcíme
	



4. Tanulmányok
	4.1. Végzettség / képesítés megnevezése
	

	4.2. Oktatást / képzést nyújtó intézmény neve
	

	4.3. Egyetemi / főiskolai végzettség esetén a kar
	

	4.4. Tagozat
	

	4.5. Diploma minősítése
	

	4.6. Diplomamunka / szakdolgozat címe és minősítése
	


	4.7. Főbb tárgyak / gyakorlati képzés
	


	4.8. Időtartam
	


További tanulmányok / képzések: A fenti blokk szükség szerint megismételhető.
5. Készségek és kompetenciák
5.1. Nyelvismeret – az Europass önértékelési rendszer szerint
	Nyelv
	Szövegértés
	Beszéd
	Írás
	Okmánnyal igazolt nyelvismeret

	
	
	
	
	

	
	
	
	
	

	
	
	
	
	

	
	
	
	
	


Europass szintjelölés: A1 / A2 / B1 / B2 / C1 / C2.  A szintet külön a szövegértés, beszéd és írás esetében lehet megadni.
6. Szakmai és tudományos eredmények bemutatása
	Szakmai eredmény / teljesítmény
	Időszak
	Betöltött szerep, személyes hozzájárulás
	Eredmény / hatás

	
	
	
	

	
	
	
	

	
	
	
	

	
	
	
	


Megjegyzés: A sablon a megadott tartalmi elemeket tartalmazza, és szabadon bővíthető további szakmai tapasztalatokkal, tanulmányokkal, készségekkel és kompetenciákkal.


2. sz. melléklet
ÖSSZEFÉRHETETLENSÉGI ÉS KIZÁRÓ OKOKRA VONATKOZÓ NYILATKOZAT
az Autóipari Próbapálya Zala Kft. ügyvezetői tisztségének betöltésére kiírt pályázathoz
	Név:
	 

	Születési hely, idő:
	 

	Anyja neve:
	 


 
Alulírott, büntetőjogi felelősségem tudatában az alábbi nyilatkozatokat teszem.
1. Büntetlen előélet
Nyilatkozom, hogy a megpályázott munkakör betöltésére vonatkozó, az álláspályázati kiírásban a munka törvénykönyvéről szóló 2012. évi I. törvény 11. §-a alapján meghatározott, büntetőjogi előélettel összefüggő foglalkoztatási feltételeknek megfelelek.
2. Összeférhetetlenség
A Munka Törvénykönyvéről szóló 2012. évi I. törvényének 211. § (1) és (2) bekezdésében foglaltak alapján
	☐ Kijelentem, hogy velem szemben összeférhetetlenségi ok nem áll fenn.
	☐ Kijelentem, hogy velem szemben az alábbi, jogszerűen megszüntethető összeférhetetlenségi ok áll fenn, és kinevezésem esetére vállalom annak megszüntetését:


 
	
	 

	
	 



3. A pályázatban foglaltak valódisága
Nyilatkozom, hogy a pályázatomban foglalt adatok, tények és nyilatkozatok a valóságnak megfelelnek, és a csatolt másolatok az eredeti okiratokkal mindenben megegyeznek.
Alulírott kijelentem, hogy a jelen nyilatkozat 1., 2. és 3.  pontjában foglalt nyilatkozatokat a jelen okirat aláírásával egyidejűleg, együttesen teszem meg, és az azokban foglalt adatok és tények a valóságnak megfelelnek, illetve hiánytalanok.
 
Kelt: ……………………………………, 2026. ………………………… hó ……… nap
 
………………………………………………………
a pályázó aláírása


3. sz. melléklet
NYILATKOZAT A SZEMÉLYES ADATOK KEZELÉSÉRŐL
az Autóipari Próbapálya Zala Kft. ügyvezetői tisztségének betöltésére kiírt pályázathoz
	Név:
	 

	Születési hely, idő:
	 

	Anyja neve:
	 


 
Jelen nyilatkozat aláírásával és a pályázatom és mellékleteinek benyújtásával kijelentem, hogy az abban foglalt adatok kezeléséhez hozzájárulok.
Tudomásul veszem, hogy a pályázati eljárás során akár a beküldött pályázatban, akár meghallgatás keretében közölt személyes és különleges személyes adataim kezelésére a kiválasztási eljárás lefolytatása céljából kerül sor.

















Kelt: ……………………………………, 2026. ………………………… hó ……… nap
 
………………………………………………………
a pályázó aláírása

